2013 májusában Pekingben 73,00, egy hét múlva Halléban 73,44 méterrel új magyar rekordot ért el. A világbajnokságon 11. helyen jutott a döntőbe, ahol a nyolcadik helyen végzett. A 2014-es téli dobó Európa-kupán második lett. Az Európa-bajnokságon a döntőben nem volt érvényes kísérlete. A 2015-ös atlétikai világbajnokságon 28. helyen kiesett a selejtezőben. A 2016-os atlétikai Európa-bajnokságon 18. lett. 2021 áprilisában bejelentette a visszavonulását.